Stay (Faraway, So Close!)

”Stay (Faraway, So Close!)” on irlantilaisen rock-yhtye U2:n kappale. Se on yhtyeen vuoden 1993 studioalbumin Zooropa viides kappale, ja se julkaistiin albumin kolmantena ja viimeisenä singlenä 22. marraskuuta 1993. Se menestyi parhaiten Zooropa -albumin singlejulkaisuista ja nousi kymmenen parhaan joukkoon esimerkiksi Britannian singlelistalla, toisin kuin albumin aiemmat singlet ”Numb” ja ”Lemon”. Kappaleen säveltämiseen osallistuivat kaikki U2:n jäsenet, ja sen sanoitti yhtyeen laulaja Bono. Kappaleesta on Zooropa -albumilla julkaistun version lisäksi olemassa myös toinen levytetty versio, jonka yhtye teki elokuvaohjaaja Wim Wendersin vuoden 1993 elokuvaa Faraway, So Close! varten. Kappale julkaistiin myös elokuvan soundtrack-albumilla vuonna 1994, ja se oli ehdolla parhaan kappaleen Golden Globe -palkinnon saajaksi. Kootnikoff (2010), s. 89 ”Stay (Faraway, So Close!)” sai lämpimän vastaanoton sekä kriitikoilta että yhtyeen faneilta. U2:n kitaristi The Edge on nimennyt sen olevan Zooropa -albumin paras kappale, ja Bono on sanonut sen olevan yksi yhtyeen uran parhaimmista kappaleista. ”Stay (Faraway, So Close!)” teki ensiesiintymisensä U2:n konserttiohjelmistossa Zoo TV Tour -kiertueella vuonna 1993.de la Parra (2003), s. 167 Tämän jälkeen kappale on esiintynyt yhtyeen ohjelmistossa vain Elevation Tour ja U2 360° Tour -kiertueiden aikana, jolloin Bono on esittänyt kappaletta The Edgen akustisella kitaralla säestämänä. == Musiikki ja kappaleen kirjoittaminen == ”Stay (Faraway, So Close!)” on kestoltaan neljä minuuttia ja 58 sekuntia, ja sen tempo on 86 iskua minuutissa. Bonon ääniala vaihtelee alhaisesta B3 -nuotista korkeaan D#7 -nuottiin. U2:n kitaristi The Edge ja laulaja Bono kirjoittivat ”Stay (Faraway, So Close!):n” ensimmäisen säkeistön jo vuonna 1990 Berliinissä Hansa Ton -äänitysstudiolla,McCormick, s. 249 jossa yhtye oli levyttämässä studioalbumiaan Achtung Baby. Kappale sai innoituksensa laulaja Frank Sinatran musiikista, ja sai tämän johdosta työnimen ”Sinatra”.Luerssen, s. 275 U2 ei kuitenkaan viimeistellyt kappaletta levytettäväksi Achtung Babylle. Kun yhtye aloitti Zooropan työstämisen, ”Stay (Faraway, So Close!):n” työstäminen jatkui Achtung Babyn levyttämisen aikana kirjoitetun säkeistön pohjalta. The Edge sävelsi kappaleen musiikillisen rungon pianolla vanhojen Tin Pan Alley -kappaleiden innoittamana. Kootnikoff (2010), s. 84 Kun yhtye oli aloittanut Zooropan levyttämisen, elokuvaohjaaja Wim Wenders lähestyi yhtyettä ja kysyi, olisiko yhtye halukas tekemään kappaleen hänen seuraavaa elokuvaansa Faraway, So Close! varten. Bono sanoi elokuvan kertovan ”enkeleistä, jotka haluavat muuttua ihmisiksi ja elää maapallolla, mutta saavuttaakseen tämän heistä on tultava kuolevaisia.” Hänen mukaansa leikittely ajatuksella ”mahdottoman haluamisesta ja sen saavuttamisesta tietyllä hinnalla” oli kappaleen tekemisen yhteydessä kiehtovaa. Sanoittaessaan kappaletta Bono vaihtoi työnimen ”Sinatra” pois, ja antoi kappaleelle nimen ”Stay”. Koska hän halusi selventää yhteyttä kappaleen ja Wendersin elokuvan välillä, hän nimesi kappaleen tämän jälkeen vielä lopulliseen muotoonsa ”Stay (Faraway, So Close!)”. 5 Itävalta (Austrian Singles Chart) 22 Suomi (Suomen virallinen lista) 5 Ranska French Singles Chart 18 Irlanti (Irish Singles Chart) 1 Uusi-Seelanti (New Zealand Singles Chart) 6 Ruotsi (Sverigetopplistan) 13 Sveitsi (Swiss Singles Chart) 20 Yhdistynyt kuningaskunta (Britannian singlelista) 4 Yhdysvallat (Billboard Hot 100) 61 Lista (1994) Korkein sijoitus Kanada (RPM Top 100) 14 == Kokoonpano == ;U2 * Bono – laulu * The Edge – kitara, taustalaulu * Adam Clayton – basso * Larry Mullen Jr. – rummut ja lyömäsoittimet ;Tuotantohenkilöstö * Tuotanto – Mark ”Flood” Ellis * Avustava tuotanto – Rob Kirwan * Äänittäminen – Flood ja Robbie Adams * Avustava äänittäminen – Willie Mannion ja Rob Kirwan == Lähteet == * * * * * * === Viitteet === Luokka:Vuoden 1993 kappaleet Luokka:U2:n kappaleet